رئيس بلدية القصر الكبير، البرلماني محمد السيمو، رد على الشكاية اللي صيفطاتها جمعيات لوزير العدل كتطالب فيها بفتح تحقيق في حقه. السيمو قال فتصريح ل”كود”، أن هاد الجمعيات اللي كتقول أنها من جماعة تزروت، هي مستوردة فالحقيقة من مولاي عبد السلام بنمشيش غير باش تخرج البيان ضدي. وزاد :” انا ماخرقتش الحجر الصحي، وكاندير خدمتي، ووزير الداخلية أكد فالبرلمانيين أن البرلمانيين يكفيهم بطاقة البرلماني للتنقل، وفوق هادشي كنت داخل نفوذ الاقليم اللي كنخدمو”. وأضاف البرلماني المذكور، أنه قام بتدشين عدة مشاريع لخدمة المواطنين في الايام الأخيرة، بينها سوق سمك وسوق للحبوب والذي أنشأته وزارة الفلاحة والصيد البحري، بالاضافة لزيارة ميدانية لملعب كرة قدم بجماعة أولاد حميد، كما وقف بنفسه على توفير جماعة القصر الكبير التي يرأسها لفضاءات استعدادا لامتحانات الباكلوريا التي ستجري في القاعات المغطاة والملاعب من أجل احترام قواعد التباعد الاجتماعي. وختم رئيس بلدية القصر الكبير تصريحه بالقول، أن أحد الأشخاص هو من يحاول تشويه سمعته بأي طريقة، لكنه مستمر في خدمة الصالح العام مادام لا يتعارض مع القوانين. 
رئيس بلدية القصر الكبير لـ”كود” : انا ماخرقتش الحجر الصحي ووزارة الداخلية صرحات للبرلمانيين يتحركو فإطار خدمتهم